李儀 (弘治進士)

李儀（），字公著，號虛息，應天府上元縣人，民籍，明朝政治人物。

 生平 
弘治五年（1492年）壬子科應天鄉試第六十一名舉人，六年（1493年）中式癸丑科會試第二百七十一名，三甲第一百零一名進士。历任江西新昌县、山东冠县知县，升成都府同知，致仕归，家居七年，年五十八卒《成都府同知致仕李君墓誌銘》：成都府同知致仕李君墓誌銘成都府同知李君致仕家居者七年年五十八正德丁丑五月十一日以疾卒余其同年進士也聞訃則走哭于其家弔其寡孤問其喪具而退既踰月其孤鱟等奉監察御史李君師文狀來請葬銘余不文念於君之葬也無能為助遂勉從其請君諱儀字公著別號虛息其先鎮江丹徒人曾祖福洪武初徙實京師始占上元籍祖惟善父元昭皆有隱德君自幼穎敏彊學善記弱冠從故方伯吳秋堂受易為門下多士稱首弘治壬子以應天學生領鄉薦明年會試中式廷對賜同進士出身歷知江西之新昌山東之冠同知四川成都府中遭家艱者再居官前後不能以十載而皆有名初至新昌值寇賊羣行即躬練兵民為備民驚徙者皆招使復業聲張實副卒能上下相保寘横民盧希淵於法及其諸子境內震服臨江王張二姓格鬭王殺張一子懼罪乃殺丐者三人稱為己子以誣張累訊不得其情後乃屬君君問死者皆有婦邪各以婦氏對徐檢視黃冊驗諸死者及婦名氏張具有之王一無有也於是刑王婦婦即吐實曰受顧來爾事乃白冠俗死者多從火化君求不食之地為漏澤園以與民葬埋俗由是變勸學禮士補助貧乏士民皆歸心焉其為同知嘗攝守重慶時劇賊某者率其黨蔽江而下人情洶洶君百方備禦江兩岸皆置疑兵旗幟鮮明金鼓之聲相屬盜相顧叵測竟潛遁天全六番二招討以茶利相讎殺徃來道阻播州當嗣宣慰者與其庶兄不相能日尋干戈駭動四隣監司皆檄君廉問至則一引大義責之且婉為開導遂皆感悟頓首謝不韙願受約束還報監司皆迎勞以禮然君素羸弱頻涉危險勞瘁甚病且作遂以致仕請堅請而後得之家居清約無異寒士而綜理詳密雅好吟咏有虛息稿若干巻藏于家配王氏子男四長鰲先卒次即鱟次鱗習舉子業次魴女三長適王知州子儒次適倪主事子霆次適張布政子志孫男二祖夢祖繩女二君於義利能知所取舍既終母喪父又疾篤兄子求分異即請悉以家產與之播州贈累千金見即辭去此皆有足稱者葬以某年某月某日墓在某縣某里某山之原銘曰：學優乃仕光于累試為柔為剛應變不常宜仕而止式全其美居逸而勤以詒厥孫其存孔厚而嗇於壽沒也不亡眎此銘章。。

著作
著有《虛息稿》藏于家。

 家族 
曾祖李福；祖父李惟善；父李暹，母金氏；繼母朱氏。具慶下。兄李傑；李倫，欽天監陰陽生。

参考文献

罗钦顺《成都府同知致仕李君墓誌銘》

Y
Category:上元人
Category:明朝新昌县知县
Category:明朝冠县知县
Category:明朝成都府同知